CELEX: 32005D0879
Language: lt
Date: 1134172800000
Title: 2005/879/EB: 2005 m. gruodžio 8 d.  Komisijos sprendimas, leidžiantis taikyti kiaulių skerdenų klasifikavimo metodus Slovėnijoje  (pranešta dokumentu Nr. C(2005) 4744)

10.12.2005   
            
            
               LT
            
            
               Europos Sąjungos oficialusis leidinys
            
            
               L 324/87
            
         
      KOMISIJOS SPRENDIMAS
   
   2005 m. gruodžio 8 d.
   leidžiantis taikyti kiaulių skerdenų klasifikavimo metodus Slovėnijoje
   (pranešta dokumentu Nr. C(2005) 4744)
   (autentiškas tik tekstas slovėnų kalba)
   (2005/879/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Reglamento (EEB) Nr. 3220/84 2 straipsnio 3 dalyje numatyta, kad kiaulių skerdenų klasifikavimas turi būti nustatomas apskaičiuojant liesos mėsos kiekį pagal statistiškai pagrįstus klasifikavimo metodus, pagrįstus vienos ar kelių kiaulių skerdenos anatominių dalių fiziniu išmatavimu. Vertinimo metu klasifikavimo būdus leidžiama taikyti neviršijant didžiausio statistinės paklaidos leistino nuokrypio. Šis nuokrypis buvo apibrėžtas 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (2), 3 straipsnyje.
            
         
               (2)
            
            
               Slovėnijos vyriausybė paprašė Komisijos leisti taikyti du kiaulių skerdenų klasifikavimo metodus ir pateikė prieš stojimo datą atliktų bandomųjų išpjaustymų rezultatus, pateikdama Reglamento (EEB) Nr. 2967/85 3 straipsnyje nurodyto protokolo antrą dalį.
            
         
               (3)
            
            
               Įvertinus šį prašymą paaiškėjo, kad sąlygos, leidžiančios taikyti šiuos klasifikavimo būdus, yra įvykdytos naudojant HGP 4 prietaisą, o naudojant ZP-DM5 prietaisą – įvykdytos tik iš dalies. Siekiant Slovėnijos valdžios institucijoms skirti laiko atlikti naują bandomąjį išpjaustymą, leidimas naudoti prietaisą ZP-DM5 turėtų galioti ribotą laiką.
            
         
               (4)
            
            
               Prietaisus ar klasifikavimo būdus galima leisti keisti tik nauju Komisijos sprendimu, priimtu atsižvelgiant į įgytą patirtį. Todėl dabartinis leidimas gali būti panaikintas.
            
         
               (5)
            
            
               Šiame sprendime numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamentu (EEB) Nr. 3220/84 kiaulienos skerdenoms klasifikuoti Slovėnijoje leidžiama taikyti šiuos metodus:
   
               a)
            
            
               aparatą, vadinamą „Zwei-Punkt – DM5 (ZP)“, ir su juo susijusius vertinimo metodus, apie kuriuos išsamesnė informacija pateikiama priedo 1 dalyje;
            
         
               b)
            
            
               prietaisą, vadinamą „Hennessy Grading Probe (HGP 4)“, ir su juo susijusius vertinimo metodus, kurių aprašymas pateikiamas priedo 2 dalyje.
            
         Prietaisą ZP-DM5 leidžiama naudoti iki 2007 m. gruodžio 31 d.
   2 straipsnis
   Šių prietaisų ar vertinimo metodų keisti neleidžiama.
   3 straipsnis
   Šis sprendimas skirtas Slovėnijos Respublikai.
   
      Priimta Briuselyje, 2005 m. gruodžio 8 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 285, 1985 10 25, p. 39. Reglamentas su pakeitimais, padarytais Reglamentu (EB) Nr. 3127/94 (OL L 330, 1994 12 21, p. 43).
   
      PRIEDAS
      KIAULIŲ SKERDENŲ KLASIFIKAVIMO METODAI SLOVĖNIJOJE
      I dalis
      ZWEI-PUNKT – DM5 (ZP)
      
                  1.
               
               
                  Kiaulių skerdenos klasifikuojamos prietaisu, vadinamu „Zwei-Punkt – DM5 (ZP)“.
               
            
                  2.
               
               
                  Skerdenos raumeningumas apskaičiuojamas pagal šią formulę:
                  
                      = 8,6980 + 66,7270 Z1 + 9,7218 Z2 + 33,2966 Z3 – 19,8084 Z4 – 0,1082 T
                  kai:
                  
                              
                                 
                           
                           
                              =
                           
                           
                              apskaičiuotasis raumeningumo procentinis dydis skerdenoje,
                           
                        
                              MDM
                              
                           
                           
                              =
                           
                           
                              matomas juosmens raumenų storis milimetrais ties skerdenos vidurine linija, matuojamas arčiausiai tarp juosmens raumens galvūgalio galo ir slankstelių kanalo viršutinio (nugaros) krašto,
                           
                        
                              SDM
                              
                           
                           
                              =
                           
                           
                              mažiausias matomas nugaros lašinių (įskaitant odą) storis milimetrais ties skerdenos vidurine linija, apimantis juosmens raumenį (Musculus glutaeus medius),
                           
                        
                              Z1
                              
                           
                           
                              =
                           
                           
                              SDM/MDM
                              
                           
                        
                              Z2
                              
                           
                           
                              =
                           
                           
                              
                                 
                           
                        
                              Z3
                              
                           
                           
                              =
                           
                           
                              
                                 log
                                 10(SDM)
                           
                        
                              Z4
                              
                           
                           
                              =
                           
                           
                              
                                 
                           
                        
                              T
                           
                           
                              =
                           
                           
                              šiltos skerdenos svoris kilogramais.
                           
                        Formulė taikoma nuo 50 iki 120 kilogramų sveriančioms skerdenoms.
               
            2 dalis
      HENNESSY GRADING PROBE (HGP 4)
      
                  1.
               
               
                  Kiaulių skerdenos klasifikuojamos prietaisu, vadinamu „Hennessy Grading Probe (HGP 4)“.
               
            
                  2.
               
               
                  Prietaise turi būti 5,95 milimetrų skersmens zondas (su 6,3 mm skersmens ašmenimis zondo antgalyje) su fotodiodu (LYU 260-EO tipo Siemens LED) ir 58 MR tipo fotodetektoriumi, kurių veikimo nuotolis yra nuo nulio iki 120 milimetrų. Matavimo duomenis į apskaičiuotą raumeningumą paverčia pats HGP 4 prietaisas arba prie jo prijungtas kompiuteris.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  
                      = 64,9273 – 1,6690 SHGP + 0,01947 S2
                     HGP + 0,2464 MHGP
                  
                  kai:
                  
                              
                                 
                           
                           
                              =
                           
                           
                              apskaičiuotasis raumeningumo procentinis dydis skerdenoje,
                           
                        
                              SHGP
                              
                           
                           
                              =
                           
                           
                              nugaros lašinių storis (su oda) milimetrais, išmatuotas tarp antrojo ir trečiojo paskutinių šonkaulių 7 cm atstumu nuo skerdenos vidurinės linijos,
                           
                        
                              MHGP
                              
                           
                           
                              =
                           
                           
                              raumenų storis milimetrais, išmatuotas tuo pačiu laiku ir toje pačioje vietoje kaip ir SHGP.
                           
                        Formulė taikoma nuo 50 iki 120 kilogramų sveriančioms skerdenoms.